Ο Βίκτορας είναι ένας εξαιρετικός οικοδεσπότης και πολύ καλόκαρδος άνθρωπος. Ήταν πολύ προσιτός και πρόθυμος να μας εξυπηρετήσει σε όλα. Πάντα με το χαμόγελο, μας επέτρεψε να κρατήσουμε το δωμάτιο μέχρι το απόγευμα πράγμα σωτήριο αφού ταξιδεύαμε αργά το βράδυ. Έχει δημιουργήσει έναν μικρό επίγειο παράδεισο με πολύ μεράκι και νιώθουμε ότι οι διακοπές μας δεν θα ήταν τόσο όμορφες αν είχαμε επιλέξει να μείνουμε οπουδήποτε αλλού. Πηγαίνεις παντού με τα πόδια (παραλία, μαγαζιά, εστιατόρια κλπ) όντας ταυτόχρονα προστατευμένος από την πολυκοσμία του λιμανιού. Επίσης διαθέτει ακριβώς δίπλα ένα ελεύθερο δημοτικό πάρκινγκ. Ο πρωινός καφές μέσα στον καταπράσινο κήπο και τα διάφορα αντικείμενα τέχνης σε γεμίζει γαλήνη και θετική ενέργεια και σου φτιάχνει το κέφι για την υπόλοιπη μέρα. Το δωμάτιο είναι κουκλίστικο, πολύ λειτουργικό και πολύ έξυπνα διαμορφωμένο, ακριβώς όπως φαίνεται στις φωτογραφίες. Ευχαριστούμε για όλα και είναι δεδομένο ότι όταν αξιωθούμε να επιστρέψουμε στο νησί δεν θα θέλαμε να μείνουμε πουθενά αλλού!